Այնուհետեւ 50-ամեակին ձեւաւորւեցին 50-ամեակի յանձնախմբեր, որոնք, ի վերջոյ, Դաշնակցութեան համակարգի մէջ Հայ Դատի յանձնախմբեր կոչւեցին: Իսկ գրասենեակներ Դաշնակցութիւնը սկսել է ունենալ 80-ականներից, յատկապէս առաջինը Վաշինգտոնում՝ 1984 թւականին: Ի դէպ, մէկ բան փակագծում յաւելեմ՝ Սրբազան Հօր ներկայացրածին յաւելեալ, որ երբ որ 1973 թւականից մինչեւ 1983 թւականը ՄԱԿ-ի Մարդկային իրաւանց յանձնախմբի Փոքրամասնութիւնների պաշտպանութեան ենթայանձնախմբի մէկ զեկոյցը կը պատրաստւէր՝ 10 տարի տեւեց մեր պատճառով, այսինքն՝ հայերի պատճառով. այդ զեկոյցի քննակումներին մասնակցել ենք մենք՝ Հայ Դատի կառոյցի ներկայացուցիչները՝ որպէս մասնագէտներ, գլխաւորաբար՝ Շաւարշ Թորիկեանը եւ ուրիշներ՝ Յարութ Սասունեան եւ այլ ընկերներ եւս Ժնեւից, բայց՝ Եկեղեցիների համաշխարհային խորհրդի գլխարկով, որը հնարաւորութիւն էր ստեղծում Մեծի Տանն Կիլիկիոյ կաթողիկոսութեան միջոցով՝ որպէս անդամ Եկեղեցիների համաշխարհային խորհրդի: Փառք Աստծոյ, այսօր վիճակը այդպէս չէ, ՄԱԿ-ի ամբիոնից հանրապետութեան նախագահից սկսած մինչեւ վարչապետ կամ արտգործնախարար հնարաւորութիւն ունեն՝ հայերի տեսակէտը փոխանցելու: